Na temelju točke III., stavka 1., Zaključka o provedbi aktivnosti u okviru Projektnog prijedloga „Odrastanje u jednakosti, Koprivnica – ODJEK III“ – objava i provedba Javnog poziva za prijavu kandidata za obavljanje poslova pomoćnika u nastavi, od 24. srpnja 2017. godine i Zaključka o objavi Javnog poziva za prijavu kandidata za obavljanje poslova pomoćnika u nastavi, KLASA: 112-07/17-01/07, URBROJ: 2137-79-01-17-1, od 1. prosinca 2017., ravnateljica Centra za odgoj, obrazovanje i rehabilitaciju Podravsko sunce, objavljuje

**JAVNI POZIV**

**za prijavu kandidata za obavljanje poslova pomoćnika u nastavi**

**I.**

**OPĆI PODACI**

Broj traženih osoba: 1

Mjesto rada: Centar za odgoj, obrazovanje i rehabilitaciju Podravsko sunce

Radno vrijeme: nepuno radno vrijeme – 30 sati tjedno

Prijevoz na rad: ovisno o udaljenosti mjesta stanovanja, maksimalno 400,00 kn mjesečno

Vrsta ugovora: ugovor o radu na određeno vrijeme, do 6 mjeseci

**II.**

**UVJETI**

Najmanje završeno srednjoškolsko obrazovanje.

Nepostojanje zapreka za zasnivanje radnog odnosa u školskoj ustanovi iz članka 106. Zakona o odgoju i obrazovanju u osnovnoj i srednjoj školi („Narodne novine“ 87/08, 86/09, 92/10,105/10, 90/11, 5/12, 16/12, 86/12, 126/12, 94/13, 152/14 i 7/17).

Pod istim uvjetima prednost će imati kandidati koji imaju iskustvo u radu na poslovima pomoćnika u nastavi.

**III.**

**OPIS POSLOVA**

Osnovna je zadaća pomoćnika u nastavi pružanje neposredne potpore učenicima s teškoćama u razvoju tijekom odgojno – obrazovnog procesa prema izrađenom individualnom programu rada u skladu s potrebama svakog pojedinog učenika s teškoćama u razvoju.

**IV.**

Odabir kandidata koji će obavljati poslove pomoćnika u nastavi izvršit će Stručno povjerenstvo imenovano od strane ravnateljice Centra za odgoj, obrazovanje i rehabilitaciju Podravsko sunce, u sastavu od 3 člana, stručnih djelatnika Centra.

**V.**

S odabranim kandidatom, Centar za odgoj, obrazovanje i rehabilitaciju Podravsko sunce, sklopit će ugovor o radu na određeno vrijeme kojim će se definirati zadaće pomoćnika, trajanje, kao i međusobna prava, obveze i odgovornosti. Po sklapanju ugovora o radu, kandidat će biti upućen na zdravstveni pregled za osobe koje obavljaju poslove u školama, troškove kojeg će snositi prijavitelj projekta „Odrastanje u jednakosti, Koprivnica, - ODJEK III“, odnosno Grad Koprivnica iz sredstava odobrenih za tu namjenu u okviru projekta.

**VI.**

Uz prijavu na Javni poziv, kandidati za pomoćnike dužni su navesti svoje osobne podatke (ime i prezime, datum i mjesto rođenja, adresu stanovanja, broj telefona i e-mail adresu), sve za potrebe provođenja postupka, te dostaviti sve priloge kako slijedi:

* životopis
* motivacijsko pismo
* dokaz o stručnoj spremi (neovjerena preslika svjedodžbe/diplome)
* dokaz o hrvatskom državljanstvu (preslika osobne iskaznice, a ako je kandidat nema može priložiti i presliku domovnice)
* uvjerenje nadležnog suda da se protiv kandidata ne vodi kazneni postupak (ne starije od 6 mjeseci)
* potvrda o podacima evidentiranim u matičnoj evidenciji Hrvatskog zavoda za mirovinsko osiguranje odnosno elektronički zapis o radno-pravnom statusu.

Centar za odgoj, obrazovanje i rehabilitaciju Podravsko sunce zadržava pravo uvida u originale dokumenata.

**VII.**

Prijave se podnose poštom ili predaju osobno u zatvorenoj omotnici na sljedeću adresu: Centar za odgoj, obrazovanje i rehabilitaciju Podravsko sunce, Hercegovačka ulica 1, 48000 Koprivnica, s naznakom „Prijava za pomoćnika u nastavi“.

Rok za podnošenje prijava je 8 dana od dana objave Javnog poziva na web stranicama Hrvatskog zavoda za zapošljavanje.

Ovaj Javni poziv objavit će se na web stranici Centra za odgoj, obrazovanje i rehabilitaciju Podravsko sunce i Hrvatskog zavoda za zapošljavanje.

Nepotpune i nepravodobne prijave neće se razmatrati.

S kandidatima čije su prijave potpune i pravodobne provest će se intervju. U slučaju da se kandidat ne odazove pozivu na intervju, smatrat će se da je odustao od prijave.

Pojmovi koji se koriste u ovom Javnom pozivu, a imaju rodno značenje, bez obzira na to koriste li se u ženskom ili muškom rodu, obuhvaćaju na jednak način ženski i muški rod.

KLASA: 112-07/17-01/07   
URBROJ: 2137-79-01-17-2

Koprivnica, 1. prosinca 2017.

RAVNATELJICA:

Radmila Popović, mag. rehab. educ., v.r.